CELEX: 62014FN0071
Language: da
Date: 2014-07-22 00:00:00
Title: Sag F-71/14: Sag anlagt den 22. juli 2014 — ZZ mod Tjenesten for EU’s Optræden Udadtil (EEAS)

3.11.2014   
            
            
               DA
            
            
               Den Europæiske Unions Tidende
            
            
               C 388/29
            
         Sag anlagt den 22. juli 2014 — ZZ mod Tjenesten for EU’s Optræden Udadtil (EEAS)
   (Sag F-71/14)
   2014/C 388/35
   Processprog: fransk
   
      Parter
   
   
      Sagsøger: ZZ (ved advokaterne L. F. de Castro og J.-L. Gillain)
   
      Sagsøgt: Tjenesten for EU’s Optræden Udadtil (EEAS)
   
      Søgsmålets genstand og beskrivelse af tvisten
   
   Påstand om annullation af afgørelsen om ikke længere at udbetale en godtgørelse for livsvilkår, en supplerende godtgørelse henset til livsvilkårene på sagsøgerens tjenestested og dagpenge, og om betaling af 49 ikke-afholdte feriedage i 2012, samt påstand om erstatning af tabet på grund af manglende bistand og opgivelse efter den arbejdsulykke, som sagsøgeren var udsat for
   
      Sagsøgerens påstande
   
   
               —
            
            
               Udbetaling af godtgørelse for livsvilkår og supplerende godtgørelse fra den 1. maj 2012 til den 31. oktober 2013, eller i det mindste udbetaling af dagpenge for samme periode.
            
         
               —
            
            
               Betaling af 49 ikke-afholdte feriedage i 2012.
            
         
               —
            
            
               Genetablering af kontrakten eller oprettelse af en ny tidsubegrænset kontrakt eller af en kontrakt, som ved dens udløb skal overgå til at blive en tidsubegrænset kontrakt, eller erstatning for det tab, der er forbundet med, at der ville være blevet indgået en ny kontrakt mellem sagsøgeren og sagsøgte, såfremt der ikke var indtruffet en ulykke.
            
         
               —
            
            
               Erstatning for det tab, som sagsøgeren har lidt som følge af ulykken. i) 10  000 EUR for så vidt angår manglende lægelig, administrativ og økonomisk bistand i Jordan og Bruxelles; ii) et beløb svarende til ikke-oppebåret og mistet løn, godtgørelse og fordele, og udgifter, lægelige og andre, som sagsøgeren har afholdt som følge af ulykken, foreløbigt opgjort til 50  000 EUR, en ulykke, som De Forenede Nationer og EEAS bærer ansvaret for; EEAS bør bistå med og finansiere dette erstatningssøgsmål mod De Forenede Nationer og alle intervenienter i organiseringen af dette kursus. iii) et foreløbigt beløb på 50  000 EUR for misbrug af tidsbegrænsede kontrakter, som hver gang indeholder prøvetidsklausuler, navnlig den sidste kontrakt og den manglende forlængelse heraf.